Pels pèls!

A l’últim concurs de programació SWERC (SouthWestern Europe Regional
Contest), que va tenir lloc a Porto fa poques setmanes, l’equip UPC-1 va
guanyar de forma èpica. En efecte, va aconseguir enviar el seu novè i
últim programa correcte amb molt poc temps de marge per obtenir la
primera plaça. Com a conseqüència, aquesta serà l’onzena vegada que un
equip de programació de la UPC competirà a la Final Mundial del concurs
de programació universitari ACM-ICPC, en el qual participen més de 2.500
de la majoria de les universitats més prestigioses de tot el món.

[image]

El que molta gent no sap és la relativa feinada que l’entrenador dels
equips UPC, el magnífic professor Oak, ha de fer cada vegada per
registrar els equips UPC per a la següent Final Mundial: Ha de revisar
la informació personal dels tres integrants de l’equip i la seva pròpia,
triar consensuadament els colors de les samarretes de l’equip (enguany
negre i vermell), obtenir i omplir la informació de les talles de les
samarretes (enguany dues L i una M), escollir un nom per a l’equip UPC
(enguany “Twelve seconds”), triar l’hora del registre presencial
(enguany les 20:00h), incloure el logotip de la UPC, afegir telèfons de
contacte, incloure la informació dels vols i dels passaports,
preocupar-se dels visats, etc.

Arribats a aquest punt de l’enunciat, qualsevol lector sensat té tot el
dret a preguntar-se què carai s’empatolla l’autor d’aquest problema.
Tingueu una mica de fe i seguiu llegint...

Entrada

Aquest problema no té entrada.

Sortida

Escriviu una sola línia amb el nombre de segons de marge amb els quals
l’equip UPC-1 va guanyar l’ultim SWERC. Escriviu-lo amb numeració
romana. Per exemple, si la resposta fos 23 segons, caldria escriure una
línia amb XXIII i res més.

Pista

És un enter entre set i quinze.

Informació del problema

Autoria: Salvador Roura

Generació: 2026-01-25T11:37:36.167Z

© Jutge.org, 2006–2026.
https://jutge.org
